"Ачаи даара аџьабаа зцу культуроуп. Асовет ҳәынҭқарра ду аныҟаз аамҭазы ауаа ирзеиӷьуп ҳәа иԥхьаӡаны Китаинтәи иааганы ақыҭанхамҩа иаларгалеит, планла ирыдырҵеит Аԥсны, Аҷариа, Қырҭтәыла Пуҭ иахьаҵанакуаз. Ажәлар мчыла еидцаланы абнақәа хҿаны иаларгалаз культуроуп. Аԥсны атәыла дырбгеит, ажәлар аџьа дырбаны, ачаисовнхарақәа еиҵҳәаны иҟарҵеит. Иахьа шьыжьы инаркны хәлаанӡа ауаа ықәгыланы напыла иҿырхуан, 50-60 кьыла ҿызхыз уаҳа назҭахымыз ачаиҿыхцәа ҳәа ирыԥхьаӡон. Иахьа ҳаамҭазы атехника аныҟоу имариахеит ачаи аҟаҵара, аха аӡәгьы иҭахӡам", - иҳәеит Ҭарба.
Аҵарауаҩ игәаанагарала акыр зхыҵуа акультура аҟаҵара аԥсоуп, аха уи азы аҟәрышь аҭахуп.
"Зегьы-зегьы ҵаҵӷәыс ирымоу аҟәрышь ауп. Ԥаса ауаа ықәцаланы аус ддыруан, имнеир ҟалаӡамызт, ирырҭоз шмаҷызгьы. Иахьа ахатәрахьы ииасит, ахатәраҿы аԥара змоу ида егьырҭ аус рзуӡом. Китаии Индиеи иаадрыхуаз ачаи иадҩыло иҟан Аԥсны усҟан иҿырхуаз. Нанҳәамзазы изызҳауаз ачаи ахыхцәа ҷыдацәа шадрыԥхьалоз сгәалашәоит. "Букет Абхазии" захьӡыз ачаи хыбӷьыцк ажәырқьҳәа иамыхакәа, рнацәкьарақәа рыла иҿырхуан. Афабрикаҟны инаганы ус иҟаз ачаи ҷыдала Москваҟа идәықәырҵон", - иҳәеит Ҭарба.
Иаҳа инеиҵыху аиҿцәажәара шәазыӡырҩы аудио аҟны. Шәазҿлымҳаз арадио Sputnik Аԥсны аефир.
Иара убас шәаԥхьар ҟалоит: